Държавен вестник, бр. 56, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  56
§ 14. В приложение № 3 към чл. 8, ал. 2 
се правят следните изменения и допълнения:
1. След думите „адрес на представител­
ството/консулството“ се добавя „и електронен 
адрес за кореспонденция“.
2. Текстът „Желая да ми бъде възстановен 
данъкът върху добавената стойност съгласно 
Наредба Н-14 от 2006 г. за възстановяване на 
данък върху добавената стойност и акциз на 
дипломатически представителства, консул­
ства, представителства на междуправител­
ствени организации и членовете на техния 
персонал“ се заменя с „Желая да ми бъде 
възстановен данък върху добавената стой­
ност съгласно Наредба № Н-14 от 2006 г. за 
възстановяване на данък върху добавената 
стойност и акциз на дипломатически пред­
ставителства, консулства, представителства 
на международни организации и членовете 
на техния персонал“.
3. Текстът „2. данъчните фактури (оригинал 
или заверени копия от тях) за извършените 
покупки и техен опис;“ се заменя с „2. за­
верените копия на данъчните фактури за 
извършените покупки и техен опис;“.
4. В края на приложението текстът „Ди­
рекция „Държавен протокол“ на МВнР, съот­
ветно Министерството на външните работи 
удостоверява, че представителството/консул­
ството има право на възстановяване на данък 
върху добавената стойност и акциз съгласно 
наредбата.“ се заменя с „Дирекция „Държавен 
протокол“ на Министерството на външните 
работи удостоверява, че представителството/
консулството има статут на лице по чл. 2, ал. 1, 
т. 1, 2 или 3 на Наредба № Н-14 от 2006 г. за 
възстановяване на данък върху добавената 
стойност и акциз на дипломатически пред­
ставителства, консулства, представителства 
на международни организации и членовете 
на техния персонал.“
Преходни и заключителни разпоредби
§ 15. (1) Националната агенция за прихо­
дите възстановява на Европейската комисия 
платения данък върху добавената стойност за 
доставки с място на изпълнение на терито­
рията на страната на дезинфекционни роботи, 
предмет на последващо дарение за целите на 
борбата с пандемията от COVID-19 в полза на 
болници на територията на страната.
(2) Данъкът по ал. 1 се възстановява по реда 
на чл. 129 от Данъчно-осигурителния проце­
суален кодекс от териториалната дирекция на 
Националната агенция за приходите – София.
(3) За доказване на доставките по ал. 1 
Европейската комисия представя следните 
документи:
1. фактура за доставката, в която е посочена 
като получател;
2. удостоверение за освобождаване от данък 
върху добавената стойност и/или акциз по 
образец – приложение II към чл. 51 от Регла­
мент за изпълнение (ЕС) 2022/432 на Съвета 
от 15 март 2022 г. за изменение на Регламент 
за изпълнение (ЕС) № 282/2011 по отношение 
на удостоверението за освобождаване от ДДС 
и/или акциз (OB, L 88 от 16 март 2022 г.), 
потвърдено от съответния компетентен орган 
на Кралство Белгия;
3. документ, доказващ плащането по дос­
тавката;
4. списък на надарените болници на тери­
торията на страната.
§ 16. Наредбата влиза в сила от 1 август 
2024 г., с изключение на § 15, който влиза в 
сила от деня на обнародването є в „Държавен 
вестник“.
Министър на финансите:
Людмила Петкова
Министър на външните работи:
Димитър Главчев
4184
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 3512-НС
ОТ 27 ЮНИ 2024 Г.
относно обявяване на Хюсни Осман Адем за 
народен представител от Трети изборен район – 
Варненски, в Петдесетото Народно събрание
С писмо вх. № ЦИК-НС-03-280 от 26.06.2024 г. 
в ЦИК е получено Решение на Народното съб­
рание от 21 юни 2024 г., с което на основание 
чл. 72, ал. 1, т. 1 и ал. 2 от Конституцията на 
Република България са прекратени пълно­
мощията на Филиз Хакъева Хюсменова 
като народен представител от Трети изборен 
район – Варненски, издигната от листата на 
партия „Движение за права и свободи“, в 
50-ото Народно събрание.
Предвид горното и на основание чл. 57, 
ал. 1, т. 1, чл. 247, ал. 1, т. 6 и чл. 302, ал. 1 
от Изборния кодекс Централната избирателна 
комисия
Р Е Ш И :
Обявява за народен представител Хюсни 
Осман Адем в Петдесетото Народно събра­
ние от Трети изборен район – Варненски, 
издигнат от партия „Движение за права и 
свободи“.
Решението да се обнародва в „Държавен 
вестник“.
Зам.-председател: 
Емил Войнов
Секретар:
Севинч Солакова
4190